કર્ણાટકમાં સિદ્ધારમૈયા સરકારે લિંગાયત સમુદાયને અલગ ધર્મનો દરજ્જો આપવા મંજૂરી આપીને ધર્મ આધારિત કાર્ડ ઉતર્યું હતું. જો કે આ દાવ બૂમરેંગ થતા ભાજપને તેનો લાભ થયો હતો. લિંગાયત સમુદાયને લઘુમતિનો દરજ્જો તેમજ અલગ ઝંડો અને અલગ એન્થમ માટે વાત કરાઈ હતી જેનો ઘણો વિવાદ થયો હતો. ટીપૂ સુલ્તાનની જયંતિની ઉજવણી પર પણ વિવાદ ઉઠ્યો હતો. કોંગ્રેસના મતે લિંગાયત સમુદાયની વોટબેન્ક તેમના તરફ આકર્ષાશે પરંતુ તેનાથી વિપરીત અન્ય સમાજના લોકો નારાજ થયા હતા. આમ ભાજપે કોંગ્રેસના લિંગાયત કાર્ડનો પણ ફાયદો ઉઠાવ્યો હતો.